b'\n_START_ARTICLE_\nAmmunnan maailmanmestaruuskilpailut 1925\n_START_PARAGRAPH_\nVuoden 1925 ammunnan maailmanmestaruuskilpailut j\xc3\xa4rjestettiin Sankt Gallenissa Sveitsiss\xc3\xa4. Kilpailut olivat 23. maailmanmestaruuskilpailut ammunnassa. Ohjelmassa olivat vapaakiv\xc3\xa4\xc3\xa4ri, vapaapistooli ja  sotilaskiv\xc3\xa4\xc3\xa4rikilpailut. Sveitsin joukkue onnistui voittamaan Argentiina-pokaalin takaisin Yhdysvalloilta. Sveitsi oli muutenkin kisojen ylivoimainen ykk\xc3\xb6nen kahdeksalla maailmanmestaruudellaan.'